
Roja 22.01.2007'an, 61'emîn 
salvegera avakirina yekemîn 
Komara Kurdistanê bi destê 
Pêşewayê nemir Qazî Mihemed e. 
Em di pêşwaziya wê cejna 
neteweyî de pîrozbahiyên xwe yên 
herî germ pêşkêşî neteweya Kurd 
dikin. Desteya Weşanê ya Agirî 


Partiya Demokrat ya Kurdistana Iranê diweşîne 



Terorîzm Parek Ji Stratejiya îranê Ye 





Nameya Birêz JV 
Bo Birêz “Bcih Ki Moon” 


ûnên Nava Refên 
îranê, Sedem Û 
Lcamên Wan 


ewat Yê Bûye Aleva Givaşa 
Re jîmê Bo Ser Xelkê 


Pêvajoya Xebata Jinan Di 
îranê De 


Di Edebiyatê De Forma 
“Ez” 




SINOR 


Piştî axaftina Buş 
li ser piştevaniya 
îranê ji sebebkarên 
tund û tûjiyên di 
îraqê de, "Can 
Negroponte" 
berpirsê saziya 
Ewlekarî ya 
Neteweyî ya 
Dewletên Yekbûyî 
yên Amerîkayê, 
rejîma îranê bi vê 
yekê tawanbar kir 
ku ji kiryarên 
terorîstî weke parek 
ji stratejiya 
ewlekariya netewî 
ya xwe mifahê 
distîne. Wî da 

zanîn: "Nirxandina me eva ye ku îran karîn û şiyana xwe di îdarekirina kiryarên terorîstî li 
derveyî welat, weke faktereke bingehîn di stratejiya ewlekariya netewî ya xwe dihesibîne". 

Herweha vê yekê weke alavek bo pêşgîrî ji êrîşên Amerîka û Îsraîlê, jar û lawazkirina Îsraîlê, 
xurtkirina nifûza xwe ji rêya tirs û xof û hovîtiyê û neçarkirina hêzên Amerîkayê bi derketin ji 
deverê dihesibîne. 

Li doma axaftina xwe de îşare bi Hizbulaha Lubnanê kir ku li warê malî, perwerdehî û leşkerî 
ve girêdayî bi îranê ye û şot:"Hizbula mêhwera "stratejiya terorîstî ya îranê pêk tîne". 

Wî hişyarî da ku nabe Iran bibe xwediyê çekên pêşketî, çunku gefek mezin bo ser welatên 
Kendava Fars û berjewendiyên Amerîkayê ye. 




Barzan Tikrîtî Û Ewad Bender 
Hetin îdam Kirin 

Li gor 
agahiyên 
Ajansên 
nûçeyan 
vê sibê 
seet 5'ê 
hikmê 
sêdaredan 
ê li ser 


zirbirayê Sedam, Barzan Tikrîtî û Ewad Bender de 
hate cî bi cî kirin. 

Her yek ji wan li doza Doceylê de bi Sedam 
Husên re biryara kuştina 148 hevwelatiyên Şîî 

dabûn û her bi vê sedemê hatin îdamkirin. Dom R: 7 



Konferansa: “Turkiye li 
Aştiya xwe digere” li 
Enqereyê hate lidarxistin 

TUPKIYE 


Derhêner Seyfedîn Cebarî: 
u 


Rêveçûna Festîvala Navneteweyî ya 
Kurtefîlman Li Kurdistanê, Gaveke Girîng 
Û Dîrokî Ji Bo Sînemaya Kurdî Bû” 


# 


Hevpeyvîn di R: 11 

SIYASÎ 



Nameya Birêz Sekreterê Giştî Yê 
PDK îranê Bo Birêz “Ban Ki 
Moon”, Sekreterê Giştî Yê 
Rêxistina Neteweyên Yekbûyî 



B irêz "Ban Ki Moon"! 

Sekreterê Giştî yê Rêxisitna 
Neteweyên Yekbûyî! 

Pîrozbahiya hilbijatin û 
destbikarbûna cenabê te weke Sekreterê 
Giştî yê Rêxistina Neteweyên Yekbûyî, 
dikim û hêviya serkevtina te li bi cihanîna vî 
erkê girîng de dixwazim. Erxayîn im cenabê 
te hest bi qursbûn û girîngiya bi stûgirtina 
vî erk û berpirsayetiya girîng û hesas kiriye 
û haydar in ku di dema destbikarbûna we 
de, li cihên cur bi cur ên cîhanê de weke 
Afrîqa, Asiya û nemaze li Rojhilta Navîn, 
tevî çi cure pirsgirêk, alozî û neewlehiyan 
ber bi rû ne. Birçîbûn, newekhevî û hin 
berçaviyên civakî yên din mefer ji xelkê 
birandine. Desthilata zordarane ya 
hikûmetên dîktator, paremayî û ne îroyîn, 
jiyan, maf û azadiyên bi sedan milyon 
mirovan kirine goriyê îdeolojî û 
totalîterxweziyên xwe, pêtir ji wê yekê jî 
ewlehî û aramiya zaf cihan xistine tirs û 
xeterê ku yek ji berçavtirînê wan rejîmane, 
rejîma Komara Îslamî ya îranê ye. 

Keyfxweş bûm ji ber ku yek ji 
armancên we ji bo rûbirûbûn tevî 
pirsgirêkan, sertazekirina bawriya civaka 
navneteweyî bo NY'ê ye. Gumana min di vê 


yekê de tune ye ku cenabê te haydar e ku 
NY,ê demekê dikare hitbar û baweriya 
civaka navneteweyî bigerîne cem xwe ku di 
peydakirina rê û çareya pirsgirêkan de 
adilane riftarê bike û ji bo parastina mafê 
mirovan di her kunceke wê cîhanê de 
çalaktir bigere. Di welatê me îrana bin 
desthilata Komara Îslamî de, maf û 
azadiyên pêtir ji 70 milyon kesan bi 
awayeke herî dijwar tê binpêkirin û xortên 
ser bi neteweyên din ên îranê û yek ji wan 
neteweya Kurd li mafê netewayetiya xwe 
hatine bêparkirin û di vê rastê de kêm sal 
hebûne ku Komara Îslamî ya îranê ji aliyê 
Komîsyona Mafê Mirovan ya NY'ê ve, nehê 
mehkûmkirin. Bi eşkere fitnê û arîşê di 
welatên herêmê de çêdike, maytêkirinên di 
kar û barên welatên Libnan, Efxanistan, 
îraq û ... de ji kesê re veşartî ninin. 

Dijberiya hemû tevger û pêvajoyên 
aştiyê û yek ji wan aştiya di navbera Îsraîl 
û Felestînê de, dike. Li astên bilindtir de jî 
him bi hegera cehdkirinê ji bo 
bidestveanîna çekên Etomî û him jî bi 
pêkanîn û bihêzkirina taqim û destekên 
terorîstî û berfirehkirina terorîzmê yê bûye 
xetereke berçav bo civaka navneteweyî û di 
vê derheqê de tevî her yek ji wan 
pirsgirêkan, ne tenê kêmtirîn hemyet û 


girîngiyê nade mehkûmkirinan û biryarên 
NY'ê, konseya Ewlekariyê û Komîsyona 
Mafê Mirovan yên vê rêxistinê, belku bi 
qumar û laqirdî digire û her ev yeka jî 
baweriya xelkê û azadîxwazan derheq NY'ê, 
dibe bin pirsiyarê. Ya ku dikare vê hitbar û 
baweriyê vegerîne bo vê rêxistina 
navneteweyî, rû bi rû bûna micid û 
bibandor e tevî vê rejîmê û rejîmên weke 
wê. 

Bi giştî xelkê îranê û nemaze xelkê 
Kurdistana îranê bi hêviyekê ve mêzeyî 
hewlên cenabê te di pêxema bibandortir 
bûna NY'ê û vegerandina hitbarê bi vê 
rêxistinê ye. Partiya me jî, Partiya 
Demokrat a Kurdistana îranê amadeyî 
hemû cure hevkariyekê ye tevî NY'ê di 
çarçoveya her cehdekê de ku mafê mirovan 
dabîn bike, aştiyê li pey xwe bîne û 
terorîzmê binbir bike. 

Tevî hêviya serkevtina dubare bo 
cenabê te 

Partiya Demokrat a Kurdistana 
îranê 

Sekreterê Giştî 

Mistefa Hicrî 

13.10.1385 

03.01.2007 


Seredana Şandeke Bilind A Sê Partiyên Kurdistana 
Turkiyê Li Deftera Siyasî Ya PDK îranê 



Şandeke bilind û hevbeş a Partiya 
Sosyalîst a Kurdistanê(PSK), Partiya 
Demokrat a Kurdistana Bakûr(PDK Bakûr) û 
Partiya Welatparêzên Demokrat a 
Kurdistanê(PWD - K)'ê ku pêkhatibû ji birêz 
Mesûd Tek, Sekreterê Giştî û Nûredîn Agirî 
endamê rêberiya PSK'ê, birêz Rojhat 
Amedî, Sekreterê Giştî û Nêçîr Cizîrî, 
endamê rêberiya PDK Bakûrê, birêz Botan 
Taş, Sekreterê Giştî û Ekrem Dêrsîmî, 
endamê rêveberiya PWD - K'ê, roja 
çarşem, 20.10.1385(10.12.2007)'an, 
seredana Deftera Siyasî ya PDK îranê kir û 
ji aliyê birêz Mistefa Hicrî, Sekreterê Gitşî, 
Hesen Şerefî, Cîgirê Sekreterê Giştî, 
Mihemednezîf Qadirî, endamê Deftera 
Siyasî û birêz Çeko Rehîmî, Husên Nazdar û 
Eseed Ehmedî, endamên Komîteya Navendî 


ya PDK îranê ve, bi germî hatin 
pêşwazîkirin. 

Di civîneke dostane de partiyên mêvan 
merema xwe ji seredana han, nûkirina 
pêwendiyên siyasî, neteweyî û niştîmaniyên 
xwe tevî PDK îranê dane zanîn û PDK îranê 
xwediyê dîrok, erk û wezîfeyeke 
welatparêzî hesibandin. Her wiha îşare bi 
vê çendê jî kirin ku rêberiya hilbijartî ya 
kongireya 13'hemîn a PDK îranê di hizra 
me de parêzerê bihayên siyasî û neteweyî 
yên gelê Kurd e û li dirêjahiya dîroka 
xebata siyasî û neteweyî ya xwe de PDK 
îranê nîşan daye ku helwest û siyasetên wê 
li xizmet armancên gelê Kurd de bûne. 

Piştre bal kişandin ser rewşa siyasî ya 
Rojhilata Navîn û basek li ser pirsa Kurd û 


bandora guhertinên herêmê li ser bizava 
rizgarîxwaziya gelê Kurd bi giştî, hate kirin. 

Rapora Bêykêr - Hamîlton li ser rewşa 
îraqê û hegerên bi bandor ên vê raporê li 
ser pirsa Kurd, di nava beşdarên civînê de 
kete ber guhertina bîr û rayan û helwesta 
serkirdayetiya siyasî ya Kurdan di vê 
derheqê de bilind hate nirxandin. Her wiha 
îşare bi vê yekê hate kirin ku divêt rewşa 
siyasî û neteweyî ya gelê Kurd nemaze li 
Herêma Kurdistanê de bi hûrî û lêzanîneke 
zêdetir li pêvajoya bûyeran de were berçav 
girtin û cihgîrbûna desthilata siyasî ya Kurd 
û dabînkirina mafên berheq yên gelê Kurd, 
hewcehî bi siyaset û dîplomasiyeke çalaktir 
heye û her wiha hevkariya hêzên siyasî ên 
Kurd jî di vê derheqê de weke erkeke 
niştîmanî û neteweyî hate nirxandin û tekez 
li ser hate kirin. 

Li dawiya hevdîtinê de şanda mêvan car 
din li ser pêwendiyên dostane û 
berfirehtirbûna pêwendiyan di navbera her 
du aliyan de tekez kir û şanda PDK îranê jî 
sipas û pêzanîna xwe li hember şanda 
mêvan da kifşê û helwesta siyasî û 
welatparêziya wan derheq PDK îranê 
helwesteke dîrokî, neteweyî û 
welatparêzane hesiband. 

SIYASÎ 


Cudabûnên Nava Refên 
PDK îranê, Sedem Û 
Encamên Wan 


Têmûr Mistefayî 
Beşa 1 



P iştî serkevtina şoreşa gelên Iranê û 
valabûna ort û meydana xebat û 
tekoşîna siyasî di îran û Kurdistanê 
de, PDK îranê di bin rênîşandayîna 
Komîteya Navendî û fikr û ramana hûr, jîr û 
zîrekane ya rêberê navdar yê gelê me, 
şehîdê nemir Dr. Ebdulrehman Qasimlo di 
11.12.1358'an ya Rojî (03.03.1980) tekşîna 
xwe ya aşkera îlan kir. Di vê qonaxa xebatê 
de, rêberiya partiyê ji bîr û ramanên "Tûde" 
(Komonîst), eşîrî, demokrat û netewexwaz 
pêk hatibû û ev raman bi hev re têkel 
bibûn. Nûner û serkêşê hizr û ramanên 
Komonîstî (Tûdeyî) di rêberiyê de Xenî 
Bilûriyan û Mihemedemîn Seracî bûn, nûner 
û serkêşê ramana netewexwazî û demokrat 
Dr. Qasimlo bû û çend kes jî nûnerên 
ramana eşîretiyê bûn. 

Ev bîr û ramanane di salên derbiderî û 
xerîbiyê de, bi sedema dûrbûn ji welat û 
nebûna têkiliyên wan yên rasterast bi xelkê 
re, bi her awayekê be li hev hatibûn û 
dengvedana hizr û ramanên wan di 
çarçoveya wan kasan de bû ku li 
mişextîbûn û xerîbiyê dijiyan, lê bi sedema 
dereng vegeriyana wan ew jî bêwext û 
dereng ji bo Kurdistana îranê û çêkirina 
peywendiyan tevî civatên bicoş yê xelkê û 
nemaze ciwanên xwendekar di hundirê 
welat de, di wê demê de gelek partiyan di 
nava gel de ji xwe re tagirî kiribûn û bala 
gel bo aliyê xwe rakişandibûn. Lê dîsan ji 
ber hitbarekê ku PDK îranê li Komara 
Kurdistanê û bizava çekdarî ya salên 1346 - 
1347 (1977 - 1978)'an jêre bicî mabû, di 
bin fikr û ramana hûr û zîrek ya Dr. 

Qasimlo karî xelkek zaf li dora xwe kom 
bike. Di vê çax û dewranê de her yek ji 
wan sê ramanane ku me qala wan kir, 
hawilandine alîgirên herî zêde li dora xwe 
kom bikin, heta belkî bikarin di kongireya 
4'em de ku di pêş de bû, rêberiya PDK 
îranê bidestve bigirin û partiyê ber bi wê 
rêbaz û aqarê bibin ku tevî bîr û ramana 
wan hev digre. 

Di vê pirsgirêkê de Partiya "Tûde" 
(Komonîst ya îranê) û Komara Îslamî betal 
nerûniştibûn û bi hemû hêz û qaweta xwe 
a madî û menewî pişta f]kr û ramana 
Komonîstî ya nava PDK îranê girtibûn, ji bo 
vê nifûza ku "Tûde"yiyan li dirêjiya dîroka 
partiyê de cehd kirine di nava vê partiyê bi 
dest bixin û bi şandina endamên xwe bo 
nava Partiya Demokrat û piropagendekirina 
awayên bîr û ramana "Tûde"yî hewl û 
bizava xwe ya herî xurt dan. 

Ev rêzbendiya ji berî Kongireya Çarem 
ve heta nava hola Kongireya Çarem bi 
awayekî sîstematîk berdewam bû. 


Kongireya Çarem bi vê hevdudanî û 
pêkhateya ku me bas jê kir, tevî hejmarek 
nûnerên nû hatî ku heya wanji rewş û 
pêvajoyên hundirîn yên PDK îranê nebûn, 
hat lidarxistin. Encama Kongireya Çarem 
herçiqas ne dilxwaz bû, lê her ev hinde ku 
kesên weke Kerîm Hisamî û Mihemedemîn 
Seracî deng neanîn, bi xwe curek ji 
serkevtinê ji bo aliyê demokrat û 
netewexwaz dihat hesibandin. "Tûde"yiyan 
ku serkevtina dilxwaz ya xwe di kongirê de 
bi dest nexistibû, heta bikarin li gorî dilê 
xwe, Xenî Bilûriyan bikin Sekreter û xwe jî 
di Deftera Siyasî û Komîteya Navendî de 
bibin piranî, vê carê bizav dikirin bi her 
awayekê bibe cihpêyeke xurt û qahîm di 
nava endamên partiyê de ku piranî ciwan û 
kêmezmûn bûn, ji xwe re vekin ku di vê 
çendê de heta radeyekê pêş ketin û Xenî 
Bilûriyan jî weke endamê Polîtbîroyê hate 
hilbijartin. 

Yek ji xalên pejirandî yên kongireya 
çarem, domandina gotûbêjan tevî Komara 
Islamî bû, her çend pesendkirina vê biryarê 
jî nekarî berlêgirtinê ji siyaseta şerxwaziya 
Komara Îslamî bike. Piştî çend mehan ji bi 
nav gotûbêjan, rejîmê merem û niyeta qirêj 
û gemar ya xwe nîşan da û her di nava 
rojên birêveçûna Kongreya Çarem de bû ku 
êrîşa xwe li bajarên Pawe û Kamyaranê ve 
ji bo herêmên azadkirî dest pê kir û li pey 
bi dawî hatina Kongreya Çarem jî, partiyê 
xebateke zaf kir heta gotûbêj berdewam 
bibin, belkî pirsgirêka Kurd ji rêya diyalog û 
gotûbêjan ve were çareserkirin. Hetanî piştî 
gelaleya 26 madeyî ya şanda nûneriya gelê 
Kurd ku negihîşt tu encamekê. PDK îranê di 
hewldaneke din de ji bo ku gotûbêj rastî 
encamekê werin, gelaleyeke 6 madeyî 
pêşkêşî dewletê kir ku ew jî bêbejsiv ma. 

Girûpa "Tûde"yî ya nava PDK îranê bi 
handana Partiya "Tûde" gişt hewla xwe 
didan, jjber ku bi her awayekê be, tevî 
Komara Îslamî li hev bihên û delîl û belge 
dianîn ku ji ber vê çendê rejîma Komara 
Îslamî rejîmeke dijî Împeryalîstî ye û divêt 
em digel de li hev bikin û bi 
"xwedgerdanî"yê ku dirûşma wê demê ya 
Partiya "Tûde"ê bû, razî bibin û çekên xwe 
danên, lê ji vî alî ve rêberiya partiyê tevî 
hestkirin bi berpirsiyariyê amade bû 
gotûbêjan ji bo bidestveanîna Otonomiyê 
bidomîne. Her di wê demê de jî xuya dikir, 
heta rejîma Komara Îslamî mafê Otonomiyê 
ewle neke, partî hazir nabe çekê danê. Ev 
arîşe hetanî bervar 25.03.1359 
(15.06.1980) dom kir ku Taqima 7 kesî: 
Xenî Bilûrîyan, Rehîm Seyfê Qazî, 
Fewziye Qazî, Nevîd Muînî, Farûq 


Keyxusrewî, Ehmed Ezîzî û Mam 
Hêmin (hewceyî gotinê ye ku piştre bi 
biryara partiyê navê Mam Hêmin di vê 
lîsteyê de hate avêtin û heya ji wê demê 
şûn de ji helbest û nivîsarên wî di radyo û 
çapemeniyên partiyê de mifah jê tê 
standin) di daxuyaniyekê de îlan kirin ku bi 
pêrewî ji rêbaza diyarîkirî ya Kongra Çarem 
dê biçin hembêza rejîmê û bi gotina xwe, 
wan banda Qasimlo der xistiye. Di vê 
daxuyaniyê de gelek tomet û buxtan ji 
rêberiyê û bi taybetî şexsê Dr. Qasimlo 
hatibûn dayîn. Wan di daxuyaniya xwe de 
PDK îranê bi "ladan" (derketin) ji rêbaza 
Kongreya Çarem û xwe bi pêyrewên 
Kongreya Çarem hesibandinbûn. Eva di 
demekê de bû ku bernameya partiyê di 
Kongireyê de hatibû pejirandin ku ew rastî 
têkçûnê hatibûn. Di vê daxuyaniyê de 
hatiye: "Komîteya Navendî ya Partiyê di vê 
demê de bi cehd û hewla birayên wan yên 
Pasdar pir cinayet encam dane ku wan jî 
bona vê çendê ji bo civatên xelkê û 
endamên partiyê di vê derheqê de tu 
tiştek kifş û eşkere nekirine, xwe bi 
tawanbar dizanin." 

Herwiha di namîlkeya xwe de gotine, li 


Taqima 7 kesî di daxuyaniyekê 
de îlan kirin ku bi pêrewî ji 
rêbaza diyarîkirî ya Kongra 
Çarem dê biçin hembêza 
rejîmê û bi gotina xwe, wan 
banda Qasimlo der xistiye. Di 
vê daxuyaniyê de gelek tomet û 
buxtan ji rêberiyê û bi taybetî 
şexsê Dr. Qasimlo hatibûn 
dayîn 

Kurdistanê du enî hene: Eniya salim û 
şoreşvan ku dizanin û fêm dikin ku 
parastina şoreşê li tirsa kompiloyên 
Imperyalîstî ji hemû tiştekê li pêştir û 
girîngtir e, eniya din ne salim û dijî şoreşê 
ye ku destperwerdeyên Oweysî û Palîzban 
in ku tê nagihîjin û dar û destekê 
Împeryalîstê ne, her ew edebiyat e ku 
partiya "Tûde" (Komonîst ya îranê) bikar 
dianî. 

Di rûpela 8'an ya namîlkeya xwe de anî 
bûn: "Bi rohnî û bi bêy dudilî divêt em 
bibêjin ku ev şerê birakujiyê û berhema 
nesalim ya dijî gelîbûn û dijî şoreşê her du 
li aliyên eniya dewletê û eniya Kurdistanê 
ye. Di bûyerên sala borî yên Sine de, xelkê 
bi çavê xwe kesek dîtine ku li rex çepera 
şer xwe veşartibû û bi avêtina guleyekê bi 
padganê, guleyekê ji xelkê re davêje." 

Di rûpela 18'an ya vê namîlkeyê de 
hatiye: 

"Divêt têdîtinên partiya Bees ya îraqê bi 
yek ji sedemên helwesta girûpên beşdar di 
doza Kurdistanê li dijî şoreşa îranê de bibe 
û ... niha tirsa vê yekê heye ku Kurdistan bi 
tevahî bibe cihê Bees a îraqê û kirêgirtiyên 
Amerîkayê û kompiloyên berfirehtir di vê 











a 

derbarê de di berhevkiriyê de be." 

Bi kurtî wan di daxuyaniya xwe de PDK 
îranê girêdayî bi rejîma Bees ya îraqê bi 
gotina "Tûde"iyan eyada Împeryalîzmê bi 
nav dikirin û digotin Dr. Qasimlo heşt 
milyon Dolar ji NATO'yê ji bo dijberîkirina bi 
şoreşa Îslamî re wergirtiye. 

Balê bidin wan buxtanên neheq ku 
taqima 7 kesîji bo xweşxizmetîkirinê bi 
Komara Îslamîji PDK îranê re didan. Ji 
aliyekê şer tevî Pasdarên dijî şoreşê û 
dagirker ku bi emr û fermana îmamê wan 
yên kevneperest û kerb û kîn li dil, kuştina 
mirovên Kurd tenê bi sûç û guneha 
mafxwaziyê wekî cîhada Ekber û 
xizmetkirin bi îslamê dizanî û rehm û 
dilovanî bi mezin û biçûk û jin û zarokên vî 
gelî nedikir. Van birayên taqima 7 kesî 
(Pasdaran) tu cinayet û mirovkujiyên hov li 
Kurdistanê nemeşandin? 

Ji aliyekî din ve PDK îranê wekî alîgirê 
rejîma Beesê binav dikirin. Piştî hilweşîna 
hikûmeta Beesê li îraqê û eşkerebûna 
dosyayan, çawanî û awayê têkilîkirina 
Partiya Demokrat bi hikûmeta Beesê re kifş 
û ron bûn, hate zanîn ku ev partiye di 
têkiliyên xwe tevî hikûmeta Beesê de 
serbilind û serfiraz e û ne tenê tu karek 
nekiriye ku şermê jê bike, belkî her li gorî 

Girûpa “Tûde”yî ya nava PDK 
îranê bi handana Partiya “Tûde” 
gişt hewla xwe didan, ji ber ku bi her 
awayekê be, tevî Komara Îslamî li 
hev bihên û delîl û belge dianîn ku ji 
ber vê çendê rejîma Komara Îslamî 
rejîmeke dijî Împeryalîstî ye û divêt 
em digel de li hev bikin û bi 
“xwedgerdanî”yê ku dirûşma wê 
demê ya Partiya u Tûde”ê bû, razî 
bibin û çekên xwe danên 

wan belgeyan derket holê ku PDK îranê 
çawa di derbaskirina xebatkarên Kurdên 
Iraqî ji destê rejîma Beesê de xebitiye û 
berpirsiyarên Ewlekariya Beesê bi çi 
awayekê hewil dane berpirsên vê partiyê ji 
ber rizgarkirina xebatkarên Kurd ên Îraqî di 
bin zêrevanî û çavdêriya dezgehên ewlekarî 
û sîxoriya xwe ve bigirin. 

Lewra di vê derbarê de rûreşî ji bo 
Taqima Heft Kesî ma û dimîne ku çawa ev 
buxtan û tometene ji PDK îranê didan. 

Sedema bingehîn ya cudabûn û 
veqetiyana Taqima 7 Kesî, di rastî de du 
tişt bûn, yekem di bin bandora Partiya 
"Tûde" (Komonîst ya îranê) û 
rênîşandayînên wan dixwastin rêberiya 
Partiya Demokrat bi destve bigirin. Bi vî 
awayî şûnpêyekê ji bo partiya "Tûde" ya 
mirî û demborî li Kurdistanê vebikin, partiya 
"Tûde"eyeke fenabûyî û bednav ku dixwast 
ji xweştevîbûna PDK îranê mifaheke xirab û 
nebaş bistîne. 

Sedema duyem bêziravî û newêriya wê 
taqimê û dar û destekên wan bûn ku şiyan 
û karîna şoreşkirinê nemabû û dixwastin 
teslîm bibin û ji bo vê meremê neçar bûn 
teoriyan ji xwe re bitraşin ku dibêjin rejîma 

dijî Împeryalîstî ye û di wê qonaxa xebata 
dijî Împeryalîstî de, divêt her tiştek goriyê 
vê cure xebat bihê kirin, heta demokrasî û 
mafên neteweyîjî ku felsefeya hebûna 
pêkhateya PDK îranê bûn, di pêxema wê 
de bihên gorîkirin ku eva jî bi tu awayekê ji 
aliyê rêberiya partiyê ve nedihat pejirandin. 
Lewra piştî helwesgirtina Taqima 7 Kesî, 
şehîdê nemir Dr. Qasimlo li Mehabadê ji 
xelkê re axivî û ragihand ku taqima 7 kesî 
dibêjin werin em çekê danên û teslîmê 
rejîmê bibin, xelkîno hûn çi dibêjin? Em 
çekê danên an nedanên? Di bersivê de 
xelkê hawar dikir: "Em çekê nadanên û 
dê xebatê bikin". Piştî vê civînê nasnavê 
Taqima îxanetkar ya Heft Kesî li ser wan 
danîn û ew bi xayîn nasîn û xelkê bi 
tomajnameyan piştgiriya xwe ji rêberiya 
PDK îranê xuya kir. 

Piştî wê helwestgirtina Taqima 7 Kesî, 
hejmarekji komîte û endam û heta 
rêxistina ciwanên partiyê tevî girûpa 7 kesî 
çûne bo nava rejîmê û hindî şiyan û pê 
çêbûn, xizmet bi Komara Îslamî kirin û sîxor 
û ajanî li ser xelkê û xebatkarên demokrat 
kirin. Partiya "Tûde" û Çirîkên "Ekseriyet" 
(Piranî) jî bi derkirina daxuyaniyan, 
piştevanî ji Taqima Heft Kesî kirin, lê ji aliyê 
xelkê ve girûpa 7 kesî ku bêhisab mabûn û 
nasnavê xayîn li ser wan hatibû dayîn, 
gelek zû di sê beşan de bûne bilqên ser avê 
û ji nav çûn, heliyan û dawî bi wan hat. 

Beşa yekem bûn bi parekji rejîmê, wekî 
Farûq Keyxusrewî û ... . Beşa duyem beriya 
kongireya 7'emîn daxwaz kirin vegerin nava 
partiyê, Komîteya Navendî ji wan re 
ragihand ku dikarin vegerin bo nava 
partiyê, lê berî vê çendê ku vegerin, divêt 
helwesta xwe li hember çalakiyên xwe ên 
berê hem li dor siyaseta wê demê ya 
girûpa 7 kesî ku tevî tevgera neteweyî - 
demokratîk ya xelkê Kurdistanê dijminahî 
hebû, rohn û kifş bikin, hem bername û 
pêrewa hundirîn ya PDK îranê bi wî awayê 
ku di kongireya 6'an de hatiye pejirandin, 
qebûl bikin. Wê demê partî dê çaxekê ji 
wan re diyarî bike, heke di vê demê de 
dilsozî û niyaz û merempakiya xwe bi kiryar 
nîşan dan, wê gavê dê take tak wekî 
endamên partiyê bihên wergirtin. Ev 
helweste di du waran de rast û dirust bû, 
yekem eva ku hesta tolhildanê tê de nebû, 
duyem PDK îranê weke partiyeke 
berpirsiyar û sîngvekirî rêyê li tu 
hevwelatiyekê bona beşdarîkirin di xebatê 
de nagire û vê dîtin û nêrîna xwe divê bi 
awayê nivîskî bidin partiyê ku li gorî vê şert 
û mercê çend kes ji wan vegeriyan bo nava 
partiyê. Beşa sêyem jî di daxuyaniyeke 
fermî de xwe hilweşandî îlan kirin. Piştî vê 
çandê hejmarekji wan çûne hembêza 
partiya dayîk ya xwe "Tûde" (Mihemedemîn 
Seracî û Xenî Bilûriyan) û Xenî Bilûriyan 
dest bi cî bû endarrrê Deftera Siyasî ya 
Partiya Komonîst ya îranê (Tûde). Aqibet 
navek ji wê girûpê nema û niha jî xelkê 
Kurdistanê weke beşek ji dîrokê lêdinihêrin. 

Li vir ji bo dawiya vê beşê ji nivîsarê, ez 
dê qala gotineke Şehîd Dr. Qasimlo derheq 
Xenî Bilûriyan bikim: Dr. Qasimlo di 


SIYASÎ 


sefereke xwe ya Ewropayê de Xenî 
Bilûriyan dibîne û Xenî Bilûriyan jêre dibêje: 
"Ez li vir (Partiya Tûde) ji bo ve kar dikim!" 

Dr. Qasimloyê nemir di bersiva wî de 
dibêje: "Ez baweriyê bi te dikim, ji ber ku 
vê demê ku tu di nava PDK îranê de bûyî, 
te bo Partiya "Tûde"ê kar dikir, lewra niha 
jî ku tu di nav Partiya "Tûde"ê de yî, ji bo 
me kar û xebatê dikî". 

(*) Endamê Deftera Siyasî ya PDK îranê 

Çavkanî: 

1. Nivîsara taqima 7 kesî 

2. Gotara Dr. Ebdulrehman Qasimlo 

3. Rapora Komîteya Navendî ji bo 
Kongireya Heftem 

Wergeran ji Soranî bo kurmancî. Azad 
Kurdî 

Dûmahî heye... 


Seredana Hunermendê Bi 
Nav Û Deng Yê Kurd, 
Şivan Perwer Ji Deftera 
SiyasîYa PDK îranê 



Demjimêr 3' êvariya roja pêncşem, 
14.10.1385(04.01.2007)'an, 
hunermendê mezin yê neteweya Kurd, 
Şivan Perwer, seredana Deftera Siyasî 
ya PDK îranê kir û ji aliyê birêz Hesen 
Şerefî, Cîgirê Sekreterê Giştî yê partiyê 
û Têmûr Mistefayî, endamê Deftera 
Siyasî û hejmarek ji endamên 
Komîteya Navendî ve bi germî pêşwazî 
jê hate kirin. 

Paşan di hevdîtina her du aliyan 
de, rêz ji çalakiyên hunerî û bi taybet 
hunera şoreşgerane ya Şivan Perwer 
hate girtin. Hunermend Şivan Perwer jî 
di axavtineke kurt de, PDK îranê bi 
partiya dayîk û partiyeke nûjen 
hesiband ku geşekarê wê partiyê 
rêberê mezin Dr. Qasimlo bûye û 
ragihand ev partiye di siyasetê de 
rastbîn bûye û bêguman hetanî 
bidestveanîna armancên gelê me li 
Kurdistana îranê dê her pêşeng û 
çelengê meydana xebatê bimîne û 
hêviyên gel dê bidestve bîne. 

Şewat Yê Bûye Aleva Givaşa Rejîmê Bo Ser 
Xelkê Kurdistanê 

axa welat 


Serbest Urmiye 


G elo heke di navbera xelkê sivîl 
de arîşe û pisgirêk derdikevin, 
di her welatekê ji dewletê 

weke piştevan û dadwer mêze tê 
kirin. îca heke di vê derheqê de di 
navbera gel û organ yan rêxistineke 
dewletî de pirsirêg derkevin holê çi 
dibe? Wê demê ye ku kiryarên 
dewletê hesta berpirsiyariya wê li 
hember xelkê de dide kifşê, dide 
xuyakirin ka gelo ew rejîme çiqas li 
gor xwestekên xelkê û li ser bingeha 
dengê gel hatiye avakirin? Di welatên 
demokratîk de li heman demê de ku 
dewlet weke nûnerê gel tê mêzekirin, 
dewlet berpirsê parastin û tenahiy gel 
e jî. Yan bi zimanê xelkê sivîl, dewlet 
bavê gel dihesibe ku bab jî tu caran 
kîn û kederê ji zarokên xwe nagire, lê 
mixabin ev yeka derheq rerîma 
Komare Îslamî ya li îranê de rast 
berevajî ye, ji ber ku rejîma îranê her 
di gavên yekem de dayê xuyakirin ku 
bi ser xelkê de hatiye sepandin, 
çimku her tim li hember gel û 
pirsgirêkên ku xwe ji gel re çê dike 
de, di hizra tolstandinê de bûye, îca 
her carê bi mihaneyekê û peydakirina 
alevekê. Mînak zaf in, em gelek dûr 
naçin, em dê balê bikişînin ser pirsên 
ku îro ratstî gel nemaze li Kurdistanê 
de hatine û di rojevê de ne, pirsgirêka 
nebûna şewatê di destpêka demsala 
sir û seqema zistanê de. Her çend ku 
eva edetê hemû salan yê rejîmê ye di 
vî wextê salê de. 

Gelo li vir de gelik pirsiyar digihîjin 
mejiyê meriv, ma heke rejîm di hizra 
tolstandinê de yan xwe bi ser xelkê 
de sepandinê de nebe, çi pirsek din 
heye?! Ma ne îran di rêza herî pêş ya 
çavkaniyên gaz, nift û ... di Rojhilata 
Navîn de ye. Ne ku boriyên nift û 
gaza îranê bi sedan kîlometran xêncî 


herêmê de jî belav bûne, 
ne wisan e^ku dengê gemî û tankerên 
niftkêş ên îranê li erd û esmanan de 
xev li çavên lorîkên şîrmij jî 



Pirsgirêka şewatê li bajarên Kurdistana îranê jiyana 
xelkê bi dijwariyan re berbirû kiriye 


difikirin ku li sir û seqema zistana 
biniya çiyayên Zagrosê de tenê birîna 
şewatê ye ku dikare givaşê bixe ser 
gel û nemze gelê Kurd. Wih ye jî ku 
em hemû rojê şahîde bê nift û gaziyê 
ne li bajarên Kurdistanê de, lê çima 
rejîm tenê li axa kurdistanê de neçar 

û bê desthilat e li 
hember qutbûna 
nift û gazê de, 
çima li bajarên 
din ên îranê de 
em kêm caran 
şahîdê vê 
pirsgirêkê ne. Ne 
gelo, rejîm li hizra 
tolstandinê de ye 
ji gelê Kurd. Eva 
tol û heyfa 
serhildanên par, 
pêrar û hemû 
salan e, heyfa 
pêşwazînekirina 
gelê Kurd ji Serok 
Komarê rejîmê ye 
ku rejîm ji xelkê 
Kurd distîne. 


herimandine?! Gelo heke rejîm, 
rejîmeke gelî û demokratîk be, 
rejîmek ku bi dengê gel nûnerayetiya 
gel di asta navneteweyî de bike, 
rejîmekê ku serçave û samaneke wiha 
li ber dest de hebe, tu bêjî li 
çareserkirina pirsgirêkên gel xasman 
jî pirsgirêkek ku pêwendî bi 
samanekê hebe ku li seranserê welêt 
de ji ava vexwarinê jî erzantir bidest 
bikeve, aciz^û neçar be?! 

Dewleta îranê îro qenc dizane ku 
êdî tu hitbar û pêgehek di vana gel de 
nemaye û hemû pîlanên wê ji xelkê re 
eşkere bûne. Xwenîşandanên peyhev 
yên gelên îranê mêze dike, meşên 
xwendekarî dibîne, serhildanê li 
seranser axa îranê de seh dike. Bo 
mînak serhildanên xelkê Kurdistan, 
Azerbaycan, Loristan, Xozistanê û ..., 
dinihêre. Lewma ye jî her tim li şûn 
peydakirina alevekê ye ku bikare 
bandoreke mezin bixe ser gel û 
çavtirsandî bike. Rayedarên rejîmê 


Rejîmkê ku heya niha nekariye bi 
girtin û kuştina xelkê azadîxwaz yê 
Kurd serhildan û xwestekên wan yên 
berheq û rewa ji ortê rakê, di hizra 
xwe de wiha dihesibîne ku dê bikare 
bi qutkirina şewatê vî gelî serkut bike. 
Çawan ku em dibînin gelê Kurd heta li 
ber vê zextê û sedan zextên ji wê 
dijwartir jî dest li xebat û tekoşîna 
neteweyî û welatparêziya xwe 
bernedyîne û nadin, her serhildanên 
vê dawiyê yên gelê Kurd li hember 
nebûna şewatê, şaşî û çewtbûna 
rejîmê pê re selimandine ku Kurd li 
hember zext û tund û tûjiyên dijwartir 
de jî teslîmê tu rejîmekê nebûye û 
nabe. Ewa jî hemû nîşaneyên 
berheqbûna maf û xwestekên gelê in 
û bihaya azadiyê ye ku gel dide, lê 
ew in ku nezan û şaş in û ji xwe 
nahesin, her weke em li Kurdiya xwe 
de dibêjin ku zana bi îşare û nezan jî 
bi neqîze. 


Bêbernameyiya Rejîma îranê Turkiye 
Berbirûyê Kirîzê Kiriye 


Di demekê de ku piraniya bajarên 
Kurdistana îranê, di sira çend pile di bin 
sifrê ya zivistanê de, tevî pirsgirêka nebûn 
û kêmiya şewatê(bi taybet gazê) berbirû 
ne, li gor rapora Elî Cewanmerdî, 
nûçegihanê "Radio Farda"ê li Enqereyê, 
ragirtina şandina gazê, ji aliyê rejîmê ve ji 
bo Turkiyê, ev welate tevî kirîzê berbirû 
kiriye. Sibêdeya roja çarşem, 6'ê 
Befranbar(27.12.2006)ê, hinartina gaza 
xwezayî ji îranê ve bo Turkiyê bi tevahî 
hatiye ragirtin û eva jî yê bûye sedema 


rexneyên tund yên çapemenî û 
ragihandinên Turkiyê ji îranê û 
tawanbarkirina wê rejîmê bi bêbernameyî û 
sozdarneman bi peymanên xwe. Her wiha 
di ragihandinên Jurkiyê de hatiye ku 
bêbernameyiya îranê, Turkiye berbirûyê 
pirsgirêkan kiriye. Wezareta Vejenê a 
Turkiyêjî diyar kiriye ku eger bilez hinartina 
gazê ji îranê ve bo Turkiyê dest pê neke, 
dê li Turkiyê kirîzeke nû were holê. Li gor 
rapora nûçegihanê "Radio Farda"ê, 
karbidestên rejîmê sedemên ragirtina gazê 


ji bo Turkiyê, 
sarbûna 
hewa û 
jordeçûna 
asta 

mifahwergirti 
n ji gazê li 

hindurê îranê, zanîne. 

Hêjayî gotinê ye Turkiye zêdetir ji %70 
a vejena xwe ji derve bidest dixe û li gor 
lihevhatina navbera îran û Turkiyê, divêt 
îran di rojê de 27 milyon lîtran gazê ji bo 
Turkiyê bişîne. Her wiha kêmbûna hinartina 
gazê ji bo Turkiye di zivistana borî de, ev 
welate tûş kirîza kêmbûna vejenê kir. 



















a 

Êrîşa Hêzên 
Amerîkayê Bo Ser 
Binkeya Ajanê Ya 
Pasdarên Komara 
Îslamî Li Hewlêrê 



Telîs li serê sîxorê îranê hate xistin 

Şeva çarşem, 11.01.2007'an 
hêzên Amerîkayê piştî 
haydarbûn ji hebûna şandeke 
Şpaha Pasdaran û hêzên 
îstixbarata Komara Îslamî a 
îranê li binkeya wan ya li 
Hewlêrê, seet 3'ê şevê avêtin 
ser wê binkeyê û hemû kesên 
ku tê de bûn, bi xwe re birin. 
Her wiha gelek belgeyên 
terorîstî û sîxoriyê li wir bidest 
xistine. 

Eva ne cara yekemîn e ku 
hêzên hevalbend li bajarên 
îraqê binkeyên ajan û 
terorîstiyê yên hikûmeta Îslamî 
ya îranê digirin. Her di vê 
mideha çûyî de li bajarên Besre, 
Xaneqîn û Bexdayê jî çend 
deste ji hêzên wan hatine girtin. 
Eva rastiya vedigere bo siyaseta 
maytêkirin di nava kar û barên 
hundir û alîkarîkirin bMeste û 
taqimên terorîstî yên îraqê ji bo 
pêkanîna astengan û dijberîkirin 
tevî prosesa azadiya îraqê û 
demokratîzekirina wî welatî. 

Dr. Elîriza Norîzade, 
rojnamevan û kesaytiyê siyasî 
yê Îranî di hevpeyvînekê de bi 
televîzyona "TISHK" re got: 
"Agahiyên li dor hebûna hêzên 
îstixbarat û ajanê yên Komara 
Îslamî ji aliyê wan 5 kesan ji 
hêzên Amerîkarê re hatibûn dan 
ku du heftiyan berî niha li 
Bexdayê hatibûn girtin û 3 ji 
wan karbidestên leşkerî û 
ewlekarî yên rejîmê bûn." Dr. 
Norîzade di vê hevpeyvînê de 
cjot: "Binkeya Hewlêrê, bîroyeke 
Istixbaratê bû, ne 
kunsolxaneyek ku karê 
dîplomatîk bike. Ji sala 1991'an 
şûn de li bajarên Hewlêr û 
Silêmaniyê ji hêla rejîma îranê 
di binkeyên han de kar û xebat 
sîxoriyê berdewam tê kirin." 

Di navendên han de, her wiha 
çalakiyên sîxoriyê li dijî hêzên 
siyasî yên Kurdistana îranê li 
Kurdistana îraqê û her wiha li 
ser Kurdistana Basûr iî tên kirin. 

Gerek Kurt Di Dîrokê De ... 


Amadekar: Nûredîn Sofîzade 

01.01.1983: Stûneke hêzên rejîma Îslamî a îranê li 10 kîlometriya bajarê Bokanê kete boseya 
Pêşmergeyên PDK îranê û nêzîkî 100 kes ji hêzên rejîmê rajîmê hatne kuştin û bi dehan tirimbêlên 
leşkerî ji nav çûn û Pêşmergeyan dest bi ser çek û teqemeniyên zaf de girtin. 

Mixabin di vî şerî de 2 Pêşmerge bi navên Seyêd Kamil Mistefa û Osman Sultanpûr Şehîd bûn. 

01.01.1990: Hilweşîna Yekîtiya Soviyeta berê û pêkhatina çendîn welatên serbixwe. 

02.01.1938: Destpêkirina şoreşa Dêrsimê. Di vê şoreşê de dewleta Turk bi hêzeke zaf êrîş kire ser 
şoreşvanên Kurd û pir hov û bêrehmane bi dehan hezar jin û zarokên Kurdan şehîd kirin û agirê şoreşa 
Kurdan li Dêrsimê temirî. 

04.01.1984: Li şereke giran a di navbera Pêşmergeyên PDK îranê û hêzên rejîmê li gundê Ceter a 
Bakûrê Kurdistana Iranê ku bi heyamê 3 rojan dom kir, bi sedan kes ji hêzên rejîmê hatne kuştin. 

Mixabin di vî şerî de, 13 Pêşmerge bi navên Mehmûd Mehmûdzade, Fermandê Hêza Aware, 

Ebûbekir Erdewan, Mihemed Bayezîdî, Heyder Ehmedî, Îdrîs Mirî, Kamil Reşo, Fîrûz 
Omerpûr, Mizefer Kamiran, Mewlûd Ebdulahî, Serbaz Ebdulî, Silêman Reşîdî, Tofîq Bawanî û 
Seîd Mendum şehîd bûn. 

04.01.2007: Bo cara yekemîn hunermendê mezin û navdar yê gelê Kurd Şiwan Perwer serdana 
binkeya Deftera Siyasî ya PDK îranê kir. 

06.01.1960: PDK îranê îzna xebata eşkere û azad ji hikûmeta îraqê wergirt û ev yeka bi çendîn 
salan dom kir. 

06.01.1971: Helbestvanê Kurd bi navê "Xadim", xelkê bajarê Koyê a Kurdistana Başûr koça dawiyê 
kir. Navhatî çend pirtûkên dîwanên helbestan piştî xwe bi cî hêla. 

07.01.2006: Her du seet bernameyên Radyo Dengê Kurdistana îranê li ser "TISHK TV" hate 
belavkirin. 

08.01.1918: Serok Komarê Amerîkayê "Wîlson" daxuyaniyek ku di 14 bendan de pêkhatibû da 
belavkirin ku tê de îşare bi vê çendê hatibû kirin ku hemû neteweyên bê dewlet dikarin dewleta 
serbixwe hebin. 

08.01.1983: Pêşmergeyek bi navê Omer Samî ku yek ji fermandê Hêza "Efşîn" bû li devera 
Deştebêlê de şehîd bû. 

08.01.1996: "Firansoa Mîtran", Serok Komarê berê yê welatê Firansayê û dost û dilsozê herî nêzîk yê 
miletê Kurd koça dawiyê kir. 

09.01.1946: Pêşewayê neteweya Kurd, "Qazî Mihemed" ku ji aliyê hêzên rejîma Paşayetî ve hatibû 
girtin, gelek dilêrane û bi serbilindî ve di dadgeha vê rejîmê de ku pitir ji 14 demjimêran dom kir, 
berevanî ji miletê xwe û xwe kir û qet li hember xastikên rejîmê de serê xwe neçemand. 

09.01.1996: Taqimek ji Kadro û Pêşmerge piştî 8 salan cudabûn ji PDK îranê, carek din bi neçarî û 
bi egera wê çendê ku nekarîn xwe xwedî bikin û kesê piştevanîji wan nekir, vergeriyane nava PDK 
îranê. Divê ev çenda were gotin ku ev taqima careke din di roja 06.12.2006'an cudabûna xwe ji PDK 
îranê îlan kirin. 

10.01.1920: Civata Neteweyan li Jinêv de dest bi şol bû. 

10.01.1910: Pêkhatina civata "Hivî" di Kurdistana Turkiyê de. 

10.01.1945: Weşandina yekemîn hejmara rojnameya "KUDISTAN"ê li bajarê Mehabadê. 

10.01.1984: Di şereke dijwar û giran de li gundê Sêkaniyana bajarê Şinoyê tevî hêzên rejîmê de 
fermanderê Hêza Şehîd "Simko" bi navê Mihemed Pîrot, tevî sê Pêşmergeyên din bi navên Hemze 
Hemzezade, Serpel, Ebdulrehman Husênperî û Letîf Hesenfer şehîd bûn. 

11.01.1937: Rêberê PDK îranê Şehîd Dr. Sadiq Şerefkendî li gundê Terex ya bajarê Bokanê li 
malbateke zana û welatparêz de ji dayîk bû. 

11.01.1983: Li ser rêya bajarê Şino- Nexedê, di şereke giran de ku pitir ji 50 kes ji hêzên rejîmê 
hatin kuştin, mixabin 4 kes Pêşmerge jî bi navên Qasim Ezîzî, Mihemed Mehmûdiyan, Rehîm 
Bapîrî û Rehîm Oqabî şehîd bûn. 

11.01.2007: Hêzên Amerîkayê li bajarê Hewlêrê avêtin ser binkeya îstixbarat û sîxorî ya rejîma 
Komara Îslamî ya îranê û hemû karmendên wê girtin. 

12.01.1985: Hevalê xebatkar, Ebas Ekremî Fermanedeyê Hêza Efşîn li Mîrseya devera Hevşarê de 
şehîd bû. 

12.01.1992: Rojnameya "Kurdistanî Nwê" ji aliyê YNK'ê ve hate çap û bilavkirin. 

12.01.1998: 19 welatan di biryarnameyekê de ragihandin ku kopîkirina mirovan qedexe ye. 

12..01.2006: Her 3 welatên Ewropayî( Firansa, Almanya û Birîtanya)ragihandin ku gotûbêj li ser 
dosyeya Etomî ya îranê gihîştiye dawiyê û me nekarî tu rêçareyekê derheq çareseriya vê pirsê peyda 
bikin, lewra hewce ye dosyeya Etomî ya îranê ji bo Konseya Ewlekarî ya Rêxistina Neteweyên Yekbûyî 
were şandin. 

13.01.1984: Hêzên rejîmê di êrîşeke giran de bo ser devera Şamat a bajarê Mehabadê de, tevî 
berxwedaniya Pêşmergeyên PDK îranê berengar dibin. Di wî şerî de ku bêtir ji 6 demjimêran domand, 
zêdetir ji 120 kes ji hêzên rejîmê hatine kuştin. Mixabin 5 Pêşmergeyên qehreman bi navên: Omer 
Mengar, Riza Pîrotî, Lawe Paçîde, Rehman Meirofî û Seyîd Husên Ibrahîmî şehîd dibin. 

14.01.2004: Hunermendê dengxweş û binav û deng Karapêtê Xaço di jiyê 103 saliyê de koça 
dawiyê kir. 

15.01.1915: Yekemîn axaftina bi telefonê di navbera Eliksander Grahambir û Tomas Aston de hate 
kirin. 

15.01.1951: Dr. Musediq , Serok Wezîrê îranê biryara daxistina gişt konsolxaneyên welatê 
Birîtanyayê li îranê de da. Ew biryar bi sedema destêwerdanên wî welatî di kar û barên îranê de, bi 
taybet li warê Niftê ve hate girtin. 

Konferansa: “Turkiye li Aştiya xwe digere” li Enqereyê 

hate lidarxistin 


D i navbera rojên 13- 

14.01.2007'an Konferansa: 

"Turkiye ji aştiya xwe digere" li 
Enqereyê hate lidarxistin. Di 
konferansa "Turkiye li aştiya xwe 
digere" de, gelek siyasetvan, 
akademîsyen, hunermend, 
wêjevan û navdar cih girtin. 

Di nava Beşdaran de nivîskarê 
navdar û siyasetvanê navdar yê 

Turk û dostê Kurdan, 

Yaşar Kemal axaftinek 
dîrokî û girîng di 
destpêka vekirina 
konferansê de kir. Li vir 
nûçeya taybet bi vê 
mijarê tê weşandin ku 
me ji "Azadiya Welat/ 

ANF"ê wergirtiye. 

Konferansa Aştiyê ya ku ji 
hêla rewşenbîran ve li 
Enqereyê hate lidarxistin, bi 
axaftina nivîskarê navdar 
Yaşar Kemal dest pê kir. 

Yaşar Kemal, di axaftina xwe 
de got ku "hûn çi dîkîn 
bikin bi rûmeta mirovekî û 
bi rûmeta gelekî nelîzin" û 
ji pirsgirêka kurd re 
çareseriyeke demokratîk 


xwest. 

Yaşar Kemal ku axaftina xwe li ser 
bingeha "An demokrasiyeke rast an jî 
hîç", di konferansê de axftineke dîrokî kir. 
Yaşar Kemal, bi gotinên Mustafa Kemal ku 
di sala 1923'yan de ji kurdan re soza 
muxtariyetê dabû dest bi axaftina xwe kir. 
Kemal, bi bîr xist ku... rêveberiyên ku piştî 
Mustafa Kemal hatine, soza ku dane kurdan 
ji bîr kirine û wiha axivî: 'Sedsala 20'an 
bi mirovan êş û elemên mezin da 
kişandin. Şerê yekemîn û duyemîn ên 
cîhanê û şerên sar, êş û elemên 
mirovan zêdetir kirin. Ev 25 sal in ku li 
hemberî kurdan şerekî tê meşandin. 

Lê nediyare ka dê ev şerê li hemberî 
kurdan kengê biqede." 

PIŞTA TIRKIYEYÊ ŞIKAND 

Yaşar Kemal, bal kişand ku hin kes şerê 
li hemberî kurdan wekî 'şerê biçûk' û 'nerm' 
dinirxînin û axaftina xwe wiha berdewam 
kir: "Neteweperestên nijadperest ên 
Tirkiyeyê hene. Ew şer dixwazin. Her 
çiqas agirbest hatine îlankirin jî ev şer 
dewam dike. 5 hezar malên gundan 
hatin şewitandin. Mirov ji ber tîbûn û 
birçîbûnê şerpeze bûn. Kuştinên 


kiryar nediyar êdî bûn kuştinên ji 
rêzê. Vî şerî pişta Tirkiyeyê şikand." 

ŞER DÊ TIRKIYEYÊ BIRIZÎNE 

Yaşar Kemal, bal kişand ku hin derdor ji 
gerîla re dibêjin terorîst û wiha axivî: "Di vî 
şerî de, ji gerîlayan re gotin terorîst. Ji vê 
yekê jî hêvî dikin. Ewropayiyan jî ev yek 
fêm nedikirin. Digotin qey ev şer maceraya 
ciwanan a gerîlatiyê ye. Lê îro çapameniya 
cîhanê hemû tiştî dizane. Ger ku ev şer 
dewam bike, dê ev şer Tirkiyeyê birizîne. 
Kes dê nikaribe ji binê vî şerî derkeve." 


Nivîskarê navdar, bi bîr xist ku Anatoliya 
Rojava û Herêma ku kurd lê dijîn, dergûşa 
şaristaniyê ye û gotinên xwe wiha anî 
ziman: "Ev ax, Mezopotamya, ev mirov 
xwedî dewlemendiyên mezin bûn. Ev der 
wiha feqîr û xizan nebûn. Lê ev gel ji axa 
xwe hate sirgûnkirin. Bi her tiştên xwe, ji 
tûnebûnê re hatin mehkûmkirin. Ger ku di 
vê yekê de israr bikin, kes nizane dê ev şer 
bi ku de biçe." 

BI RÛMETA GEL NELÎZIN' 

Yaşar Kemal, di axaftina xwe de got ku 
"hûn çi dikin bikin bi rûmeta mirovekî û bi 
rûmeta gelekî nelîzin" û wiha dirêjî da 
axaftina xwe: "Halbûkî kesên ku Tirkiyeyê 
bi rê ve dibin, her tiştî anî serê gelan û 
mirovan. Dibêjin 'ji xeynî tirkan dostê tirkan 
tune ye' Na, ne wisa ye. Ji xeynî tirkan, 
dostên tirkan hene. Kurd ji Melazgirê heta 
şerê rizgariyê (şerê îstîklalê) dostê tirkan 
ne." 

Yaşar Kemal, di axaftina xwe de li ser 
pêvajoya Kongreya Erziromê û çûna 
Mustafa Kemal a Samsûnê jî sekinî. 

Nivîskar Kemal, da zanîn ku dostaniya 


kurdan a vê demê, tesîreke mezin li ser 
avabûna Tirkiyeya niha kiriye. Hin kes 
dibêjin ku kurd dixwazin Tirkiyeyê parçe 
bikin. Kesên ku van gotinan dibêjin, belkîjî 
tu tiştekî nizanin. Dîrokê nizanin. An haya 
van kesan ji dostaniya kurdan a bi tirkan re 
tune ye yan jî dizanin, lê wiha dibêjin. Belkî 
ji ber van gotinan hin kes min wekî 
qehremanekî bibînin. Lê em li vir behsa 
aştiyê dikin. Ez ne qehreman im. Ez 
nivîskarek im, li ser jiyana vî gelî 
dinivisînim. Ez van gotinan dibêjim; çimkî 
dilê min diêşe. Şerm e. Ma bira van tiştan 

tîne serê birayê xwe." 

AN DEMOKRASÎ AN HÎÇ 

Yaşar Kemal, înkara li ser 
çand û zimanê kurdî jî bi 
zimanekî tûj rexne kir û bal 
kişand ku kurdî zimanekî pir 
dewlemend e. Kemal, ev tişt 
gotin: "Di kurdî de gelek 
zarava hene. Ev jî îsbata 
dewlemendiya zimanê kurdî 
ye. Ji sedsala 15'emîn heta 
roja me, gelek destanên 
mezin, berhemên dîrokî, 
helbestvanên mezin û bi sedan 
pirtûkên kurdî derketine." 
Yaşar Kemal, di axaftina xwe 
de navê wêjevanên mezin ên 
kurd jî rêz kirin û wiha axivî: 
"Feqiyê Teyran helbestvanekî 
mezin e. Li Kirgizistan û 
îrlandayê, mîrateyên hêja yên 


ji vê çandê hene. Feqiyê Teyran û çandên 
bi vî rengî, rola van a di çanda mirovatiyê 
de pir girîng e." 

Yaşar Kemal, ji bo cîhanê gotina "Dinya 
baxçeyek çandê ye û ji hezaran kulîlkan 
pêk tê" bi kar anî û wiha pê de çû: "Divê bi 
çanda kurdan re têkiliyeke bingehîn bê 
danîn. Divê em nan, rûmet û çanda welatê 
xwe rizgar bikin. Divê ev pirsgirêk bi riyên 
aştiyane û demokratîk çareser bibe." Yaşar 
di dawiya axaftina xwe de, sê caran ser 
hev gotina "An demokrasiyeke rast an jî 
hîç" bi kar anî. 

ÇÛ BA DAYÎKÊN AŞTIYÊ 

Kesên ku salona konferansê dagirtin, bi 
deqeyan li ser piyan, ji bo axaftina 
nivîskarê navdar Yaşar Kemal, li çepikan 
xistin. Çapameniyê jî bi eleqeyeke mezin 
axaftina Yaşar Kemal guhdarî kir. Yaşar 
Kemal piştî axaftina xwe, çû ba Samî 
Selçûk rûnişt. Kemal, piştre çû ba dayikên 
aştiyê rûnişt û bi wan re sohbet kir. 

Dayikek aştiyê laçikek spî ku temsîla aştiyê 
ye, xist stûyê Yaşar Kemal. 








£¥ 


Pêvajoya Xebata 


Hemîd Muxtarî 


H emû mirovek azad ji dayîk dibe û 

xwediyê mafê wekhev e. Rêzgirtin ji bo 
bihagiraniyên zatî û kesayetiya mirovî 

ya hemû kesekê ji esasên bingehîn û neguher 
yên mafên mirovan e, lewma danîna ferq û 
cudahiyan di navbera jin û mêran de sûç tê 
hesjbandin. 

îro rojê serbarê wê ku guhertin bi ser rola 
kevn ya jinan di civakê de hatiye û zaf 
welatan Wekheviya jin û mêran qebûl kiriye, 
lê mixabin dîsan jî hebûna cudahîdanan di 
navbera jin û mêran dikeve ber çawan û bûye 
bi pir niqaştirîn pirs di asta cîhanê de. 

Di rastî de tund û tûjî li dijî jinan di hemû 
cîhanê de tê dîtin û li gor çavkaniyan, ji her 3 
jinan di cîhanê de, aliyê kêm jinek di pêvajoya 
jiyana xwe de tûşî tund û tûjiyê bûye û ketiye 



ber destdirêjiyan. Yan jî di warê zayendî û 
regezî ve mifaha nebaş û xirab jê hatiye 
wergirtin. Bi xasmanîjin li herêmên paremayî 
di warê zanistî û xwedî kirîz û ne ewle (yanî 
herêmên ku şer têde heye), dikevine ber tund 
û tûjiya zayendî. 

Li welatê me anku îranê de li mêjdem e ku 
jin ji mafê wekheviyê bêpar mane û di civakê 
de ketine perawêzê. Lê çima jinên me di 
îranê de zêdebarê hebûna dîrokeke dirêj ji 
xebat û cangoriyan heta niha jî ji mafê xwe 
bêpar mane?! 

Ger em lênihêrînekê bi ser dîroka xebata 
civakî heta ew ciyê ku dîrok tîne bîra me bikin, 
ji me re eyan dibe ku jinan herdem li dijî 
zirûfa nebaş ya jiyana xwe xebat kirine û 
gelek bikêmî bizav û şoreş di îranê de tên 
dîtin ku jinan têde rol nebe. 

Jinên îranê herdem mil bi milê mêran li dijî 
sîstemên dîktator û dijî mirovî xebat kirine, lê 
mixabin nekarîne xwestekên xwe yên sereke 
bi destve bînin. Bo mînak şoreşa sala 1357 
(1979)'an ku bû sebebê hiloşîna rejîma 
Paşayetî û bidestvegirtina desthilatê ji aliyê 

Jinan 


Di îranê De 


rejîma Melayan. Di vê şoreşê de jinên îranê 
xwediyê roleke girîng û bingehîn bûn, lê 
mixabin piştî ji nav çûna rejîma Şah, heta ew 
mafên ku li dema desthilatdariya rejîma Şah 
de jî hebûn, ji dest dan. 


Li vir pirsyarek tê holê, çima xelkê îranê bi 
giştî û bi taybetî jinên îranê nekarîn daxwazên 
xwe bidestve bînin?! Erê gelo daxwazên wan 
hiloşandina rejîma Paşayetî û hatine ser şola 
sîtemeke demokratîk nebû ku di çarçoveya wê 
de, mafên hemû mirovekê were dabînkirin?! 

Bersiv rohn û eşkere ye, nebûna pirogiram 
û bernameyeke bingehîn û diyarîkirî, diyar 
nebûna xwestekên xelkê bi xasmanî jinan, 
herwisa li berçavnegirtin û giringî pênedana 
partiyên siyasî yên vê demê bi daxwazên tex 
û qatên civakê bi taybetî jin û ciwan û ... 
hemû evana bûne sebeb ku rejîmeke han 
were ser kar. 

Piştre vê rejîmê bi pejirandina yasaya 
bingehîn a xwe ne tenê jinên îranê, belku 
hemû tex û qatên vî welatî weke netewe, 
xwendekar, karker, rewşenbîr, ciwan û ... 
xistin ber zext û givaşan û her dengeke 
azadîxwazane di Iranê de tepeser dikirin, bi 
xasmanî jinên îranê ku di vê yasayê de bi 
eşkere ketine ber bêhurmetiyê. Lê evane 
nebûna sebeb ku jinên xebatkar û azadîxwaz 
di îranê de dest ji xebatê berdin û serê xwe ji 
bo xwestekên vê rejîmê bitewînin û tenê 
mijûlê kar di malê de û xwedîkirina zarokan 
bibin. Belku berevajî, jinan pêvajoya xebata 
xwe xurttir kirin û bi bername û pirogramên 
usûlî û pêşkevtî ve hatine qada xebatê û karîn 
zaf guhertinan di civakê de pêk bînin û bibine 
xwediyê zaf destkevtan. 


Bo mînak wan karî bi jêhelbirina astê 
xwendina xwe di heyamê van 28 salane de, 
bibin sebebê kêmrengkirina nexwendewariyê 
di nava jinan û niha pitjr ji 65 ji sedê ya 
xwendekar û şagirdên îranê keç in. Yan 
jordeçûna astê daxwaza cudabûnê (telaq)ê ji 
aliyê jjnan ve (pitir ji %40) li halekê de ku 
jinên îranê ne xwediyê mafê ji hevveqetiyanê 
ne. Evane nîşaneyên cehd û tekoşîna jinên 
îranê ji bo bidestveanîna serxwebûnake 
zêdetir e. Bizava niha ya jinan di îranê de 
daxwazkarê azadiya jinan ji hemû qeyd û 
bend û bihayên li dijî jinan, pêkanîna 
reformên çandî di bîr û rayan û ji nav 
navbirina bihayên mêrserdestî û olî ye. Xurt û 
zêdebûna weşanên jinan, wêblagan, nivîs û 
wergerandina pirtûkên li ser pirsa jinan, 
nîşaneyek din a xebata jinan e. 

Rola jinan di diyarîkirina siyasetê de, 
pişikdariya bi milyonan ya jina di hilbijartinan 
de, zêde bûna berbiçav a hejmara jinên 
berbijêr û serkevtina wan di hilbijartinan de, 
nîşaneya geşekirina astê siyasî ya jinan di 
civaka me de ye. 

Girtin û birêvebirina cejna roja jinan, 
konferans, semînarên navxweyî û derveyî li 
dor pirsên jinan û zaf xebatên din ku li vê 
gotarê de cih nagirin,Jiemû nîşanê vê hindê 
ne ku bizava jinan di îranê de xwediyê bandor 
û li halê berfirehbûnê ye û îro rojê pitir ji her 
her demekê azadiya wan tevlî pêvajoya 
misogerbûna modernîte û demokrasiyê ye. 


Hejmara Tûşbûyên 
Nexweşiya îdzê Gihîşte 
14090 Kesan Di îranê De 

Li gorî 

serhejmariyên 
dawiyê, hejmara 
tûşbûyiyên^ 
nexweşiya îdzê, 
heta bervara 
01.10.1385 
(22.12.2006)'an 
gihîşte 14090 kesan 
di îranê de. Li 
hejmara han heya 
niha 1760 kes bi 
hegera vê 

nexweşiyê jiyana xwe ji dest dane. 

Ji hejmara 14090 tûşbûyiyên vîrûsa 
"HIV"ê û îdza hatî dîtin heta niha 13308 
kes anko 94.44 ji sedê mêr in û 782 anko 
5.66 ji sedê jin in. Herwiha ji 864 kesên 
nexweşê îdzê di welêt de 789 kes wate 
91.33 ji sedê mêr û 75 kes wate 8.77 ji 
sedê jin in. 

Li gorî vê rapora serhejmariyê, hejmar 
miriyên bi hegera îdzê heya niha 1760 kes 
hatiye zanîn ku ji vê hejmarê 1695 kes 
(%96.33) mêr û 65 kes (%3.77) jin in. 
Serhejmariyên vê dawiyê eyan dikin 
tûşbûyên "HIV"ê li gor zayend û temen, li 
astê temenê li navbera 25 heta 40 saliyê 
de, 4407 kesin, wate 40.88 kes ji sedê. 
Astê 35 heta 40 saliyê zêdetirîn hejmara 
nexweşan bixwe ve girtiye (3338 kes, wate 
30.99 ji sedê). Li gor raporan rêya 
belavbûnê ya herî berçav a nexweşiyê 
îtiyad a di rêya derziyan de hatiye naskirin 
(66.99 li sedê). Rêyên din ên nenaskirî ku 
qasê 25.55 ji sedê hatine zanîn wiha 
hatine: 

Têkiliya zayendî 7.55 ji sedê 

Dan û standina xwînê 1.77 ji sedê 

Dayîk bi zarok 0.5 ji sedê 

Malpera "akhbar-rooz" 



îdamkirina Welatiyeke 
Kurd Li Kamyaranê 

Li gor 

nûçeyeke gihîştî 
bi 

"Kurdistanmedia" 
ê,welatiyek bi 
navê Nasir 
Batmanî, 22 

salî, yê bajarê 
Kamyaranê, 
çend rojan berî 
nihai girtîxaneya 
bajarê Sine de 

hate îdamkirin. 

Hêjayî gotinê ye ku navhatî 5 salan 
berî niha bi buxtana kesekê hatibû 
girtin. 

ÇAND Û HUNER 


Di Edebiyatê De Forma “Ez” 


Lokman Pûlat 


wTm ivê berhemên tu nivîskarekî li gor 

şexsiyeta wî yan jî li gor jiyana wî ya 

rojane û kar û xebatên ku nivîskar li derveyê 
nivîskariya xwe pêre mijûl dibe, neyê 
nirxandin. Herweha divê nivîskarekî li gor 
naveroka berhema xwe neyê bi navkirinin. 

Nivîskarekî dema bi forma "Ez" helbest, 
çîrok yan roman binivîse, divê neyê fêmkirin 
ku ew "Ez" nivîskar bi xwe ye. Hinek 
nivîskarên mêr bi forma "Ez" lê bi devê jinek 
çîrok dinivîsin, hinek jin bi devê mêrekî çîrok 
yan roman dinivîsin, di wir de "Ez" nivîskar bi 
xwe nîn e. 

Min bi forma "Ez" çîrokek nivîsî. Di çîrokê de 
dilê mêrekî çil salî dikeve keçeke bîst salî. Ew 
herdu aşiqê hevûdu dibin. Dostekî min vê 
çîroka min xwend û ji min re got: 'Tu 
mirovekî çil salî, te dilê xwe xistiye keçika bîst 
salî." Ji bo wê jî min pêwîst dît ku li ser navê 
weşanxanê vê têbinîyê bidim nivîsîn û di 
destpêka pirtûkek xwe de bidim weşandin. Ew 
têbinî, anku balkêşiya weşanxanê weha ye 

"Ba/kêşî: 

Kurteçîrokên ku di vê pirtûkê de ne û bi 
forma "Ez" hatine nivîsin, dibe ku ji alî 
xwendevanan ve şaş bê fêmkirin û ew bibêjin 
qey ew "Ez" nivîskar bi xwe ye. Tu eleqeya 
nivîskar bi "Ez" a ku di kurteçîrokan de têt 
qalkirin tune. 

Weşar/ên He/west" 

Dema nivîskarekî di berhemeke xwe de 
behsa tiştekê bike, nayê wê manê ku nivîskar 
wê tiştî bi xwe kiriye, yan jî nivîskar wê tiştî di 
jiyana xwe ya rasteqîn de pêk aniye. Nivîskar 
"Jane Austen" di jiyana xwe de qet 
nezewiciye, lê ew di berhema xwe ya edebî 
de bi forma "Ez" behsa zewaca xwe dike, bê 
çawa zewicîye û çi hatiye serî. 

Nivîskarê Îngilîz ê navdar Oscar Wîlde di 
jiyana xwe ya rasteqîn de mirovekî 
homoseksuel bûye. Têkiliyên wî tim bi mêran 
re, bi lawikan re hebûye, ne bi jinan re. Lê, wî 
di berhemeke xwe de bi forma "Ez" behsa 
evîna xwe û jinek kiriye. Lê, di esasê xwe de 
ew aşiqê tu jinek nebûye. Wî ji lawikan hez 
kiriye, bi wan re têkiliya cinsî pêk aniye. 

Berhemên nivîskaran û jiyana wan a 
rasteqîn li hevûdu naquncin, ev tişteke normal 
e. Nivîskar mecbûr nîn e ku realîteya jiyana 
xwe ya rasteqîn têxe nav berhemên xwe. Di 
cîhana romaneke de, yanî cîhana ku nivîskar 
bi xwe, bi şêweya fictîon diafirîne de, dibe ku 
gelek tişt hebin ne bi dilê nivîskar be, ne li gor 
pîvanên wî yên exlaqî be, lê ji bo ku pêkanîna 
cîhana fictîon weha pêwîst dike, ew wan 
tiştan jî dixe nav cîhana xeyalî. 

Nivîskarekî dema berhem biafrîne, dibe ku 
hîsên xwe têxe nav berhemê, lê ev nayê wê 
maneyê ku, wî di jiyana xwe de tiştek weha 
kiriye, yan jî ew dê di rastiya jiyana xwe de 
tişteke weha bike. Min di gelek çîrokên xwe 
de bi forma "Ez" gelek tişt bi lehengên çîrokan 
daye kirin. Helbet ew "Ez" ê çîroknivîs, anku 
nivîskar nîn e. Tiştên ku min bi lehengên 
çîrokan daye kirin, ez di jiyana xwe ya 
rasteqîn de qet nakim. Lê temaya çîrokê û 


hunandina wê weha pêwîst bûye û loma jî min 
weha bi wan daye kirin, weha nivîsiye. 

Di çîrok û romanên modern de forma "Ez" pir 
tê bi kar anîn. Min jî di hinek çîrok, roman û 
kurteromanên xwe de ev forme bi kar aniye. Bila 
hinek wê forma "Ez" ji min re nekin mal, bi min 
ve nedin girêdan. 

- 2 - 

Di edebiyatê de forma "Ez" li xweşa 
xwendevanan jî diçe. Xwendevan di wê "Ez" ê 
de carna xwe dibînin. Helbet girîngîya forma 
"Ez" ji aliyê edebiyatê û teknîka nivîsîna edebî ve 
heye. Di vê formê de çîrok ji devê yê ku ew bi 
xwe lehengê çîrokê ye, tê qalkirin. Bi çavên wî li 
tiştan tê nêrîn. Bûyerên ku diqewimin, tiştên ku 
pêk tên, hemû bi devê yê ku beşdarê wan tiştan 
dibe, tê qalkirin. Di forma "Ez" de ji bo ku hem 
ew kesê ku qal dike û hem jî kesê ku di nav 
çîrokê yan romanê de ye, eynê kes in, lewra 
herikandineke zindî derdikeve holê. 

Dema di berhemeke edebî de mirov vê hevokê 
bixwîne "Ez havînê li Başûrê Kurdistanê bûm. 

Min gelek bûyerên ecêb dît, ez di nav jiyana xwe 
ya rojane de gelek tişt jiyam û bûm şahîdê gelek 
tiştan." Û di berhemê de bi forma "Ez" ev tişt 
dema hate qalkirin, yê ku wan tiştan dibîne û bi 
aktîv di nav bûyeran de cih digre, ew bi xwe bi 
forma "Ez" behsa wan tiştan dike. 

Li vir, ew "Ez" nivîskar bi xwe nîn e. Nivîskar 
belkî qet neçûye Kurdistana Başûr jî. Lêbelê, ew 
bi devê leheng û bi forma "Ez" berhema xwe 
diafrîne. Robînson Cruseo berhemeke navdar e û 
li gelek zimanan hatiye wergerandin. Robînson 
Cruseo nivîskarê berhemê bi xwe nîn e. 

Robînson bi salan li giravek di nav bahrê de 
dimîne û behsa jiyana xwe ya rojane a giravê 
dike. Ew dema behs dike, bi forma "Ez" behs 
dike. Nivîskarê berhemê Defaou belkî qet neçûye 
û di giraveke weha de bi tena serê xwe nemaye. 

Di temamê çîrok û romanan de miheqeq yekî 
gotubêj anku yê ku qal dike, gotinbêjek heye. Ev 
gotinbêj qalkirina xwe, vegotina xwe bi kîjan 
formê jî bike, li pey wî nivîskar heye. Nivîskar 
wekî Xwedayê wî cîhana fictîon e. Ew li her derî 
ye û li tu derî nexwiyaye. Lê, çawa ku Xwedê 
însan nîn e, nivîskar jî leheng û fîgurên çîrokê 
yan romanê nîn e. Li vir mexset nekû romanên 
bîranînê ne û nivîskar bi xwe bi şêweya romanê 
bîranînên xwe behs dike û leheng ew bi xwe ye. 
Helbet hinek romanên biyografîk û otobiyografîk 
de, nivîskar bi xwe lehengê romanê ye. Lê, li vir 
mijara vê nivîsê çîrok û romanên ku bi forma 
"Ez" hatine afirandine. 

Çîrok, roman, helbest û teatr, berhemên hest 
û xeyalên mirov in. Nivîskar bi hest û xeyalên 
xwe berheman diafirîne. Gelek şêweyên 
gotinbêjiya berheman heye. Çawa ku nivîskar 
dikare forma "Ez" bi kar bîne, herweha dikare 
forma "Ew" jî bi kar bîne. Di forma "Ew" de yê 
gotinbêj (bi tirkî jê re anlatici dibêjin) li derveyê 
bûyer û herikandinên çîrok yan romanê ye. Yanî 
ew bi xwe di nav de nîn e. Ji derve ve behsa 
wan dike. 

Di forma "Ez" de, wext û cih, zeman û mekan, 
girîng e. Lê, di forma "Ew" de ev girîng nîn e. Yê 
gotinbêj li derveyê wext û cih e. Ew dikare biçe 
demên paşerojê û dikare behsa demên curbecur 
bike. Di kîjan form de dibe bila bibe, di her 
romanê de divê tasvîr û diyalog hebin. Helbet di 
hinek romanan de tasvîr zêde ye û diyalog kêm 


in. Di hinekan 
de jî diyalog 
zêde ne û tasvîr 
kêm in. Wek 
mînak; di 
romanên Ernest 
Hemîngway de 
diyalog zêde 
ne, tasvîr kêm 
in, di yên Orhan 
Pamûk de, 
tasvîr zêde ne, 
diyalog kêm in. 

Helbet ji bo bûyerek, qarekterek bê fêmkirin 
tasvîr pêwîst e, lêbelê diyalog jî pêwîst e. 

Helbet di tasvîrê de şert nîn e ku her tişt bê 
gotin. Ji xwe nivîskar mecbûr nîn e ku hertiştî 
ji xwendevanan re bibêje. Hinek tişt bê ku 
hatiye gotin, herwekî ku hatiye gotin, 
xwendevanan dide fikrandin. Di romana min 
ya bi navê "Robîn" de, nayê gotin ku Vîyan'ê 
çima Robîn nekuşt. Nivîskarê romanê nabêje 
ku; "ka bifikirin Vîyan'ê çima Robîn nekuşt?" 
Lêbelê ew tişt bê ku bêne gotin, xwendevan 
meraq dike û difikire, bê gelo Vîyan'ê çima 
Robîn nekuşt. 

Di her vegotinê de sîstemek heye. Her 
gotinbêj xwedî teknîkeke taybetî ye. Nivîskar 
dikare xwe li pey gotinbêjê ku bi forma "Ez", 
"Ew", "Hûn", berhemê rave dike, bide 
berşêdan. Fonksiyona nivîskar netenê ev e 
ku; çîrokê, romanê bi devê gotinbêj bide 
qalkirin. Di gel wê jî, fonksiyona wî/wê ya 
îdarekirinê, ragihandinê, çavderiyê û 
amadekirina tasvîrên felsefî heye. Lêbelê 
felsefe û hizrên ku bi devê leheng yan fîguran 
bête gotin, nayê wê maneyê ku ew fikrên 
nivîskar bi xwe ne. Gelek caran fikrên ku ji bîr 
û baweriyên nivîskar re, ji felsefe û ramanên 
wî yên şexsî re ters bin jî, bi devê leheng yan 
fîguran dikare bê gotin. 

Hinek nivîskar hene, wek bîr û bawerî çep 
in, lê di berhemên xwe de cih didin bûyerên û 
fikrên dînî —olî- yan jî bi devê leheng û fîguran 
dîtin û ramanên dînî- olî- pêşkêş dikin, lê 
nivîskar bi xwe wek wan nafikire. Yanî 
şexsiyet, dîtin û ramanên nivîskar û yên 
leheng û fîguran pirî caran newekhev in. 

Di çîrok û romanê de vegotinbêj dikare xwe 
derxe pêş jî û dikare xwe bide paş jî û qet 
neyê dîtin. Ew li gor pêwîstiyê dikare carna 
xwe derxe pêş, ji bo ku bala xwendevanan 
bikşîne. Nivîskar li gorê fonksiyona leheng û 
fîguran ji devê wan, dikare zimanekî giran jî û 
zimanekî sivik ê gelêrî jî bi kar bîne. Ew dema 
mirovekî nezan, yan jî mirovekî sade ê gelêrî, 
gundiyekî bide axaftin, ji devê wan nikare 
zimanekî giran ê teorîk, yan jî zimanekî 
entellektuelî bi kar bîne. Divê ziman li gor 
rewş, qarekter û fonksiyona fîguran bê bikar 
anîn. 

Di berhemên edebî de hêleke girîng jî 
mesela perspektîfê ye. Nivîskar malzemên 
destên xwe li gorê perspektîfa xwe bi kar tîne. 
Yê ku kalîta hunerê û berhemê dide nîşandan 
perspektîf e. Nivîskar li gor perspektîfa xwe 
reng dide berhema xwe. Yê ku xwedî 
perspektîfeke fereh be, berhema wî / wê ji alî 
naveroka xwe ve berfireh e. Lênêrîna 
perspektîfî dibe hîmê afirandina berhemê. 
Metoda afirandinê, teknîka nivîsê li gor 
perspektîfa nivîskar şikl û reng digre. 

irov, ji ber ku tixûban di mêjiyê 
xwe de datîne, her tiştî li gorî 
zanîna xwe ya kûd û sînordar 


Ango rastiya hin kesan, dibe şaşiya 
kesên din. Guherbarî her gav dibe 
sedema dualîbûna tiştan jî. Ji bo wê, ji 
bilî rêbaz û qalibê formulasyonên 


disenifîne. Û bi vê feraseta xwe ya teng û 
têrlewaz dike ku sînorekî li dora 
bêsînoriyê deyne. Bi rastî ev sînor, 
sînorê zanîna mirov a kêm û sînordar e. 
Belê ev fikr û hizra bisînor, sînorekî 
çêkirî li dora ji zanîn û hişmendiya 
mirovahiyê datîne. 

Li gorî vê ferasetê, tiştek an mezin 
an jî biçûk e; an kin kin an jî dirêj e; an 
qels an jî xurt e; an nizm an jî bilind e. 
Ango tu dibetiyê nade guherbariya 
mezinahî an jî biçûkatiyê; îhtimalê nade 
kinî an jî dirêjiyê; mikûniyê nade nizmayî 
an jî bilindahiyê; gengaziyê nade qelsî an 
jî xurtiyê. Heçku tiştek hem mezin hem 
jî biçûk e. Dîsa, hem kin û hem jî dirêje; 
hem nizm hem jî bilind e; hem qels hem 
jî xurt e. Bo nimûne, hêştir mezin e; belê 
heman gavê jî biçûk e. Li gorî çi biçûk, li 
gorî çi mezin e? An ji çi mezintir û ji çi 
biçûktir e? Hêştir ji hespê mezintir, belê 
ji nehengekî(balînayekî) biçûktir e. Dîsa, 
mar dirêj e; belê heman gavê jî kin e. Li 
gorî çi dirêj, li gorî çi kin e? Mar ji 
marmarokê dirêjtir e; belê ji werîsekî 
kintir e. Her wiha gir bilind e; belê 
heman gavê jî nizm e. Li gorî çi bilind, li 
gorî çi nizm e? Li gorî deştê bilind, belê li 
gorî çiyê nizm e. 

Mirov dikare der barê xurtî û qelsiyê, 
xweşikî û zistiyê, qelewî û lewaziyê, 
xweşî û nexweşiyê, dûrî û nêzîkiyê, 
dewlemendî û xizaniyê û hwd. jî gelek 
mînakên berbiçav bide. Belê encam 
heman tişt e. Yanî mirov nikare tu sînor 
û tixûbên misoger li ber tu tiştî deyne. 
Çimkî her tişt bi reng û awaya xwe, ji 
dijberê xwe tê cihêkirin û veqetandin. 

Başî û nebaşî, qencî û xerabî, rastî û 
şaşî, heqî û neheqî jî wisa ne. Li gorî 
nêrîn û feraseta mirovan tişt têne 
guhertin û têne sînordarkirin. Gelek tişt 
bi hin mirovan xweş tên dîtin; belê bi hin 
mirovên din jî nexweş têne dîtin. Dîsa 
gelek kiryar bi hin kesan wekî tiştên baş 
têne qebûlkirin; belê bi hin kesan jî 
wekî tiştên xerab têne qebûlkirin. Her 
wiha gelek tiştên ku ji hêla hin mirovan 
ve wekî neheqî têne dîtin, ji hêla hin 
mirovan din jî tê kirin, ji hêla hin mirovên 
din ve jî wekî heqdarî têne pejirandin. 


derezanistî her tişt guherbar e. Û tu sînor 
ji bo wan tiştan nîn e. Sînorê ku li dora 
wan têne rapêçandin jî, sînorên ku di hiş 
û mêjiyê mirov de hatine danîn in. 

Ji ber ku sînor li ber hest, hêz û hizra 
mirov hatine danîn, ew nikare xwe 
rakêşe derveyê van sînorên çêkirî û 
guherbar. Ji jiyana mirov bigirin heta 
bejn û bala mirov, ji mala mirov bigirin 
heta, mal û milkê mirov, ji axaftina mirov 
bigirin heta fikr û ramana mirov, ji xaka 
ku mirov bigirin, heta gund û bajarên 
mirov, ji erdnîgariya mirov bigirin heta 
welat û niştimana mirov...her der û her 
tişt bi sînorên stûr û çêkirî hatine 
dorpêçkirin û fesilandin. Tu tişt nemaye 
ku sînor jêre nehatibe danîn. 

Ji do heta îro, tiştên ku mirov 
arasteyî perestin û hebandina zordarî û 
desthilatdariyê dikin jî dîsa ev sînorên ku 
li ber hêz û taqeta mirov hatine danîn in. 
Ji roja ku mirov bi mirovahiya xwe 
hesiyaye û heta îro, ji ber hizr û zanîna 
xwe ya bisînor, an hawara xwe kiriye 
hêzeke bêsînor an jî xwe spartiye 
xweda(yekî) an jî xwedewendek e ku 
sînor ji hêz û heza wî/wê re tune ye. 
Singê Gelek sînorên bistrî yên ku 
mirovahiyê di mêjiyê xwe de raçikandine 
hin bi hin riziyane. Belê dîsa jî li dewsa 
wan sînorên bistrî, sînorên ku bi sedan 
sal neyên rûxandin di navbera xwe û 
hemcinsên xwe de daniye. Her ku zanîn 
û hizra mirovahiyê pêş de çûye, hin 
sînorên kevn rakirine, belê li dewsa wan, 
sînorên xurtir û kambaxtir ava kirine. Ev 
sînor, sînorên ku mirov ber bi benîtî, 
koletî û dîlîtiyê vedikin bi xwe ne. 

Sînorên ku mirov di hizr û kiryarên 
xwe de pêk anîne, bûne sînorên zanîn û 
hişmendiya mirova bi xwe. Belê her 
çendî ku ev sînor hin caran hatibin 
firehkirin û dorhêlkirin jî, bi tevahî ji holê 
ranebûne. Ew sînorên ku îro li ber her 
tiştî û her têgihê hatine danîn, 
berdewama wan sînorên çêkirî yên ku dî 
goşa xwezaya bêsînor de mirovahiya 
hemdem ditengijîne û diesirîne ne. Ev 
sînorên çêkirî û demdemî ne derfetê dide 
azadbûna mirov û ne jî jîn û giyana 
wî/wê. 

Derhêner Seyfedîn Cebarî: 

u Sînemaya Kurdî Hêj Negihîştiye Asta Baş Û Pêwîst Ya Îroyîn” 


D i navbera rojên 25 - 28.12.2006'an de li 
jêr çavdêriya Wezareta Rewşenbîrî ya 
Herêma Kurdistanê, yekemîn Festîvala 

Navneteweyî a kurtefîlman li Hewlêrê birêve çû. 
Di vê festîvalê de nêzîk 50 kurtefîlman beşdarî 
kirin. Di dawiya Festîvalê de hin berhem hatine 
xelatkirin, ku yek ji wan kurtefîlma bi navê 
"Kamêra" bû ku ji aliyê derhênerê Kurd, 
Sefyedîn Cebarî ve hatibû çêkirin. Me ji aliyê 
Rojnameya Agirî ve bi hewce zanî ku li ser 
çawaniya xebat û berhemên wî hunermendê 
ciwan hevpeyvînekê pêre çê bikin. 

Sefyedîn Cebarî kî ye? 

Fîlmçêkerê Kurd, Sefyedîn Cebarî di sala 
1981'an de li gundê Gocar a ser bi bajarê 
Urmiyê hatiye dinê. Xwendina xwe ya destpêkî 
û heya wergirtina dîplomê di Urmiyê de bi dawî 
kir. Pisporî û pîşeya xwe ya fîlmçêkirinê di 
peymangeha Hunerên Ciwan de li bajarê 
Urmiyê wergirt. Navbirî heya niha 3 kurtefîlm bi 
navê "Kabanî", "Melakerem" û "Kamêra" 
berhem anîne. Fîlma wî ya bi navê "Kamêra" 
karî xelata baştirîn kurtefîlmê di yekem festîvala 
Navneteweyî ya kurtefîlman de li Hewlêrê de 
bidest bixe. 

Kekê Sefyedîn çawan û kengê bû ku 
we dest bi hunera Sînemayê kir? 

Ez di zarokiya xwe de evîndarê hunera 
Sînemayê bûm, hunera Sînemayê hertim di hizr 
û xeyalên min de dilivlivîn. Her li ser vê bingehê 
min di sala 2001'an de bi awayekî fermî dest bi 
kar û xebata xwe di vî warî de kir û yekemîn 
berhema xwe bi navê "Kabanî" di sala 2002'an 
de tomar kir. Kurtefîlma min ya Kabanî derheq 
jiyan û bizav û hewlên jinên Kurd ên gundan e. 

Hûn hunera Sînemayê çawan 
pênasedikin û ji bo kesên ku dixwazin 
tevlî karê sînemayê bibin çi gotinek we 


Hevpeyvîn: Dara Natiq 



heye? 


Ez hêj xwe di vê astê de nabînim ku qala 
Sînemayê bikim, lê ez tenê wê hindê dibêjim 
ku ew kesên ku dixwazin tevlî hunera 
Sînemayê bibin, divêt gelek mend û hêmin bin 
û herwisan rûvekirî bin û bo encama kar û 
berhemên baş divêt cehd û xebatekî zêdetir 
bikin. 

Hûn girîngiya rêveçûna yekemîn 
Festîvala Navneteweyî ya Kurtefîlman di 
Kurdistanê de çawa dinirxînin? 

Festîvala îsal li gorî salên berê gelek baş 
bû. Kurefîlmên baş bi teknîkên taybet beşdarî 
kiribûn, ya herî girîng û balkêş eva bû ku cuda 
ji fîlmên ku di Kurdistanê de hatibûn 
tomarkirin, ji welatên Norwej, îran, Swêd û ... 
herwisan ji herçar parçên Kurdistanê 
kurtefîlmên baş pişikdarê festîvalê bûn. 

Taybetmendiyên vê festîvalê çi bûn? 


Bi baweriya min ya herî girîng eva bû ku bo 
cara yekemîn bû ku di Kurdistanê de 
Festîvaleke Navneteweyî ya kurtefîlman birêve 
diçe. Eva gaveke girîng û dîrokî ji bo sînemaya 
kurdî bû. 

Xelatên Festîvalê bi çi awayekî hatne 
parvekirin? 

Festîvalê bi giştî 3 fîlm weke fîlmên herî baş 
li Kurdistanê û 3 fîlm jî li derveyî Kurdistanê 
destnîşankirin, cuda ji wê çendê fîlmeke teybet 
ji Kurdistanê û yek jî li derveyî Kurdistanê weke 
yekemîn kurtefîlm destnîşan kir ku fîlma min a 
bi navê "Kamêra" yek ji wan 3 fîlmê herî baş 
bû ku hate xelat kirin. 

Dayîna vê xelatê ji bo kurtefîlma we çi 
bandorek li ser te hebû? 

Ez bi wergirtina vê xelatê gelek şad bûm, 
wergirtina wê xelatê bû sebebê vê çendê ku ez 
zêdetir bême haydan û xebat û tekoşîneke kûr 
û berfirehtir bikim di pêxema tomarkirina 
berhemên baştir. 

Hûn rewşa sînemaya Kurdî çawa 
dinirxînin? 

Mixabîn sînemaya Kurdî hêj negihîştiye 
asteke baş û evroyî, lê eva cihê keyfxweşiyê ye 
ku me fîlmçêkerên baş li herçar parçeyên 
Kurdistanê hene û fîlmên wan di astekî 
navneteweyî de tenê nîşandan û xelatên cîhanî 
werdigirin û herwisa karîne çand û hunera 
Kurdî li gorî îmkan û şiyana xwe bi cîhanê 
bidne naskirin. Ez bi giştî pêşeroja sînemaya 
Kurdî baş dibînim. 

Xebat û pirojeyên ve bo pêşerojê 
çine? 

Min du sinaryo li ber dest hene û ez hêvî 
dikim ku di sala 2007'an de wan bi dawî bînim. 

Gelek sipas ku we dema xwe bi me re 
veqetand. 

Sipas ji we û xwendevanên we yên hêja. 


'Sf bo bersîvdana Xaçepirsa hejmaran (Sudoku)ye\ 

ya nû, tenê van sê xalên jêrîn berçav bigirin: 


1. Hejmarên 1-9'ê di xet(xêz) û stûna serjêr de 
tenê carekê dubare dibe. 

2. Hejmarên 1-9'ê di xet(xêz) û stûna çeprast de 
tenê carekê dubare dibe. 

3. Hejmarên 1-9'ê di nava çargoşeke 3x3 de tenê 

xarekê dubare dibe. > 


Bersiva Sudoku a Hejmara 54’an 

^ Gefên Turkan Li Ser Kurdistanê 
Her Berdewam Dikin 



Midehek e ku gefên 
Turkan li ser 
Kurdistana Başûr û 
Kerkûkê û herwiha li 
ser bezandina sînorên 
Kurdistanê bi merema 
şopandina şoreşvanên 
Kurd berdewam dikin. 

Li vê derheqê de Serok 
Wezîrê Turkiy, Receb 
Teyib Erdoxan da zanîn 
ku: "Ger Kurd Kerkûkê 

konterol bikin, Turkiye bêdeng namîne. Erdoxan eşkere kir ku cehd 
û tekoşînek bo guherîna esnografiya bajarê kerkûkê heye ku em jî 
nikarin li hember de bêdeng bimînin". Lê eşkere nekir ku dê çawa û 
bi çi awayekê rê ji vê xebatê bigire. 

Erdoxan herweha tekez li ser wê kir ku Turkiyê mafê wê heye ku 
bo şopandina kesên ku ew bi "şoreşiyên kurd" dinase, biçe nava 
xaka Iraqê. Wî zêde kir ku Turkiye dê li dema xwe de kiryarên 
hewce bo xebata li dijî wan kesên ku wî bi terorîst dan zanîn, bi 
encam bigehîne. 

Erdoxan li doma axavtina xwe de zêde kir ku Amerîka dê tûşî 
şaşiyê bibe ger ku ji dewleta Turkiyê ku têkiliyeke dîrokî û çandî bi 
welatên deverê re heye, bixwaze ku destêwerdanê di kar û barên 
îraqê de neke. Herweha got ku me 350 KM sînorê hevpar bi îraqê 
re heye û mere dibêjin ku destêwerdanê di îraqê de nekin, lê çima 
Amerîka ku 10000 kîlometran ji îraqê dûr e hatiye maytêkirinê di 
kar û barên îraqê de dike. 

Turkiye li ser vê bawerê ye ku 5000 çekdarên kurd^ku ji bo 
Otonomiyê di Turkiyê de xebatê dikin, di Kurdistana îraqê de çeper 
girtine. Herweha Turkiye bi tundî dijberiya ramana serxwebûn 
xweziyê di Kurdistana Başûr de dike, ji ber ku nîgeranê wê ye ku 
tesîrê ji Kurdên Turkiyê bike. 

Serokatiya Herêma Kurdistanê: 

zimanê gefxwerinê pare nake 



Her di çarçoveya wan gefên Turkiyê de, berdevkekê bi navê 
Serokatiya Herêma Kurdistanê ragihand ku heyamek e ku 
berpirsiyarên Turkiyê dest avêtine axaftinên bêmana û bi zimanê 
gefan vejdipeyivin. Em tenê vê yekê ji wan re dibêjin ku ji bîra we 
neçe ku împeratoriya Osmanî mêjdem e ku hatiye hiloşîn û îraq ne 
parek ji Turkiyê ye. îraq welatek serbixwe ye û gelên îraqê dê bi 
xwe çareseriya pirsên xwe bikin. 

Berdevkê Serokatiya Herêma Kurdistanê li doma axaftina xwe de 
got: Ger ku hûn mafê destêwerdana di kar û barên welatan de bi 
xwe didin, divêt çavnihêriya maytêkirina xelkê din di welatê xwe de 
jî bikin. Herweha da zanîn ku li cihê gefxwerinê, werin em destê 
hevkariyê bo aliyê hev dirêj bikin, çunku cîhan guheriye û dema 
zimanê gefan biser çûye. 


r Pîsbûna Jîngehê Li Tehranê Di 
Mehekê De Jiyana 3600 Kesan Stand 

Bi sedema pîsbûna jîngehê li 
heyamê mehekê de, 3600 kesan li 
Tehranê de jiyana xwe ji dest 
dane. Bi vî awayîTehran bi yekji 
wan bajaran tê hejmartin ku 
xwediyê jîngeheke gelek pîs e. 

Di vê derheqê de çavkanî li zarê 
Mihemed Hadî Heyderzade 
berpirsyarê jîngehê li şaredariya 
Tehranê ve eşkere dikin ku ji 23 
Oktobrê bo 22'ê Novemberê bi 
awayekê rasterast yan nerasterast 
3600 kesan bi sedema pîsbûna 
jîngehê jiyana xwe ji dest dane, 
wate di rojê de 120 kes bi vê sedemê bûne gorî. 

Navhatî herwiha zêde kiribû ku haletên mirinê bi sedema 
nesaxî û giriftên Dil bûne û eva jî kirîzeka cihê metirsiyê ye û 
dikare bi xwekujiyeke bikom bihê hesibandin. 

Hêjayî gotinê ye ku jingeha Tehranê ji ber zêdebûna 
trombêlan bi terzeke metirsîdar pîs bûye, bi awayekê ku nîviya 
trombêlên wî bajarî ku nêzîk bi 6 milyon dezgehan dibe, guh bi 
rênimayiyên parastina jîngehê nadin. 

"PUKmedia" 

Metirsiya Tûşbûna Bi îdzê Gefê Ji 3 
Milyon Moitadên îranê Dike 

Li gor gotina Dr. Kamiyar 
Elayî, Serokê "Ensîto Pars" di 
îranê de pêtir ji 3 milyon 
moitadên bi madeyên 
bêhişker li îranê de hene ku 
yan tûşî nesaxiya îdzê bûne 
yan jî ger tûş nebibin, 
metirsiya tûşbûnê gefê ji canê 
wan dike. 

Wî da zanîn ku niha pareke 
zaf ji nifûsa tûşbûyî bi "HIV"ê 
di îranê de li jinan pêk tê, ku 
ew jî bi egera berçavî û 
sedemên çandî û civakî nikarin 
ji alîkariyên hewce bo 
destnîşankirin û çareseriya vê 
nesaxiyê mifahê bistînin. 

Herweha got ku di welatên 
Rojhilata Navîn û Asyaya Navîn de piraniya tûşbûyên bi vê 
rebtdayîn nesaxiyê bi encamdana kiryarên zayendî tên û zêde 
kir: Ez bawer im ku pirsgirêkên çandî, mezintirên astenga li ser 
rêya alîkarîkirin bi tûşbûyên vê nesaxiyê ye. 

Dr. Elayî li vê derheqê de da zanîn ku di çanda me de li gor 
nebûna zaniyarî û şarezayiyên derheq vê nexweşiyê xelkê re 
tomet û buxtan tên ledayîn û eva jî dibe hegera wê ku kesê/a 
tûşbûyî xwe ji wergirtina hevkariyên hewce bo pêşgîriyê biparêze 
û di encam de jî nesaxî bandora xwe bike û tûşî kesên din jî 
bibe. 
























